钦定古今图书集成/理学汇编/文学典/第059卷 > 沈亚之
## 钦定古今图书集成/理学汇编/文学典/第059卷 > 沈亚之

按《浙江通志》：“沈亚之，字下贤。学于韩退之，与皇甫湜
以文往来。元和七年，以书不中第，李贺有诗送之。后
登进士。至太和初，李同捷反，乃以柏耆德利行营诸
军计会，使亚之以殿中侍御史为其判官。会李祐平
德州，同捷穷，请降，耆乃驰入沧，诛同捷。诸将嫉其功，
比奏，攒诋之。文宗不得已，贬耆循州司户参军，亚之
贬南康尉。”